<classify> Mchango huo ni kwa ajili ya maandalizi ya timu hiyo inayojiandaa kucheza fainali za Kombe la Mataifa Afrika Afcon kwa vijana wa umri huo zitakazofanyika Gabon Mei mwaka huu.Katika fainali hizo, Serengeti ipo kundi B pamoja na timu za Angola, Mali na Niger na timu zitakazocheza nusu fainali ya michuano hiyo zitafuzu fainali za kombe la dunia zitakazofanyika India Novemba mwaka huu.Akizungumzia mchango wake huo, Msama alisema ameguswa na jitihada zilizooneshwa na timu hiyo katika kuiwakilisha nchi kwenye mashindano hayo.Alisema amekuwa akifuatilia kampeni inayofanywa na kamati ya uchangishaji wa fedha za kuisaidia timu hiyo na kuwa kama mtanzania ameona ni vema akaungana na watanzania wengine kuisaidia Serengeti Boys.Ninaomba wengine wajitokeze kusaidia timu hii na mimi nimeguswa na kuahidi kuchangia kiasi hicho cha fedha na ni imani yangu kuwa michango itatosha, alisema Msama.Aidha Msama alizungumzia tamasha lake la Pasaka linalotarajiwa kufanyika Aprili 16 kwamba maandalizi yanakwenda vizuri na kutakuwa na wasanii wakubwa wa muziki wa injili watakaotumbuiza.  <topic>: michezo 